b'\n_START_ARTICLE_\nThorn-traktaten i 1709\n_START_PARAGRAPH_\nThorn-traktaten ble underskrevet 9. oktober 1709 mellom August den sterke og Peter den store i Thorn (Toru\xc5\x84), under den store nordiske krigen. Partene fornyet alliansen sin, som Karl XII av Sverige hadde \xc3\xb8delagt med freden i Altranst\xc3\xa4dt (1706), og ble enige om \xc3\xa5 gi  kronen tilbake til August.\n_START_SECTION_\nBakgrunn\n_START_PARAGRAPH_\nMed det svenske nederlaget i slaget ved Poltava, hadde den russiske tsaren Peter den store hadde f\xc3\xa5tt overtaket i den store nordiske krigen. Med den svenske hodearm\xc3\xa9en \xc3\xb8delagt og den svenske kongen Karl XII i eksil i Det osmanske riket, kunne August den sterke, som Karl XII hadde avsatt som polsk konge med freden i Altranst\xc3\xa4dt (1706), marsjere inn i Det polsk-litauiske samveldet og ta tilbake den polske kronen fra den svenske allierte Stanis\xc5\x82aw Leszczy\xc5\x84ski. Omr\xc3\xa5det ble gjenerobret av August i 1709 og omfattet byen Thorn (Toru\xc5\x84) i Kongelige Preussen, hvor han m\xc3\xb8tte Peter den store for \xc3\xa5 forhandle vilk\xc3\xa5rene for en felles politikk for det nord\xc3\xb8stlige Europa\n_START_SECTION_\nVilk\xc3\xa5r og gjennomf\xc3\xb8ring\n_START_PARAGRAPH_\nPeter st\xc3\xb8ttet August som polsk konge, etter at han hadde sikret seg at de h\xc3\xb8yeste embetene i Det polske-litauiske samveldet gikk til adelige som st\xc3\xb8ttet ham selv. August m\xc3\xa5tte forf\xc3\xb8lge anti-russiske grupper i Polen. I en hemmelig artikkel ble de enige om at Svensk Livland skulle deles etter at det var erobret fra Det svenske imperiet, hvor August skulle f\xc3\xa5 den s\xc3\xb8rlige delen og Peter den nordlige (Estland)._NEWLINE_I motsetning til den f\xc3\xb8rste alliansen i Preobrazjenskoje ble vilk\xc3\xa5rene i Thorn stort sett diktert av Peter den store, som hadde f\xc3\xa5tt et kj\xc3\xb8ligere forhold etter Altranst\xc3\xa4dt. Tidligere hadde de hatt et n\xc3\xa6rt forhold. Selv om August igjen ble lovet de erobrede omr\xc3\xa5dene i Livland, tr\xc3\xa5dte aldri denne delen av avtalen i kraft._NEWLINE_Etter at avtalen var undertegnet, tok Peter den store opp igjen en bred anti-svensk allianse. Han reiste til n\xc3\xa6rliggende Marienwerder for \xc3\xa5 m\xc3\xb8te Fredrik I av Preussen, f\xc3\xb8r han reiste til den russiske leiren n\xc3\xa6r Riga, hvor han kom frem den 10. november. Den dansk-russiske alliansen, som Karl XII \xc3\xb8dela i Travendal (1700) ble fornyet med den p\xc3\xa5f\xc3\xb8lgende K\xc3\xb8benhavn-trakataten av diplomatene til Peter i det danske hoffet._NEWLINE_Tidlig i 1710 gikk August den sterke inn i den polske hovedstaden Warszawa, og tvang fienden Stanis\xc5\x82aw Leszczy\xc5\x84ski til eksil i Stralsund i Svensk Pommern. Etter August hadde forsterket stillingen sin i Polen-Litauen ytterligere, startet han et felttog p\xc3\xa5 svensk jord i 1711, da han invaderte Pommern og beleiret Stralsund sammen med danske og russiske styrker i det f\xc3\xb8rste samlede felttoget til disse allierte i den store nordiske krigen. Peter den store hadde samtidig avsluttet felttogene sine i Svensk Livland.'